ಯೋಧರಿಗೆ ಸೆಲ್ಯೂಟ್ ಹೊಡೆದ ಪೋರ :ನೆಟ್ಟಿಗರ ಮನ ಗೆದ್ದ ಚೋರ..! ಚುಶುಲ್ : ಇಂಡೋಟಿಬೆಟಿಯನ್ ಬಾರ್ಡರ್ ಪೊಲೀಸ್ ಐಟಿಬಿಪಿ ಹಂಚಿಕೊಂಡಿರುವ ವಿಡಿಯೋವೊಂದರಲ್ಲಿ ಬಾಲಕನೊಬ್ಬ ಸೈನಿಕರಿಗೆ ಸೆಲ್ಯೂಟ್ ಹೊಡೆಯುವ ದೃಶ್ಯ ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗುತ್ತಿದೆ. ಐಟಿಬಿಪಿಯ ಅಧಿಕೃತ ಟ್ವಿಟರ್ ಖಾತೆಯಲ್ಲಿ ಈ ವಿಡಿಯೋವನ್ನು ಹಂಚಿಕೊಳ್ಳಲಾಗಿದೆ. ಭದ್ರತಾ ಸಿಬ್ಬಂದಿ ಹಾದು ಹೋಗುವಾಗ ನಮಗ್ಯಾಲ್ ಎಂಬ ಹುಡುಗ ಲಡಾಖ್ನ ಲೇಹ್ ಜಿಲ್ಲೆಯ ಚುಶುಲ್ನಲ್ಲಿ ರಸ್ತೆ ಬದಿಯಲ್ಲಿ ನಿಂತು ದೇಶ ಕಾಯುವ ಯೋಧರಿಗೆ ಸೆಲ್ಯೂಟ್ ಹೊಡೆದಿದ್ದಾನೆ. ಈ ಪುಟ್ಟ ಪೋರನ ವಿಡಿಯೋ ನೋಡುಗರ ಗಮನ ಸೆಳೆಯುತ್ತಿದೆ. ಭಾನುವಾರ ಪೋಸ್ಟ್ ಮಾಡಲಾದ ಈ ವಿಡಿಯೋ ಈಗಾಗಲೇ 13,000 ವೀಕ್ಷಣೆ ಗಳಿಸಿದೆ. ಮಾತ್ರವಲ್ಲದೆ ಅನೇಕ ಜನರ ಮನ ಗೆಲ್ಲುತ್ತಿದೆ.